अगस्त 29, 1970 : महाराष्ट्र थिएट्रिकल परफार्मेंस एक्जामिनेशन बोर्ड ने विजय तेंडुलकर के नाटक ‘गिद्ध’ पर यह कह कर प्रतिबंध लगा दिया कि इसमें विकृत सामाजिक-पारिवारिक जटिलताओँ का जो यथार्थवादी चित्रण किया गया है वह सार्वजनिक प्रस्तुति के लायक नहीं है। इस नाटक के निर्माता सत्यदेव दुबे और निर्देशक श्रीराम लागू के नेतृत्व में चले एक लंबे संघर्ष के परिणामस्वरूप नाटक को कुछ एक नाम मात्र की कांट-छांट के बाद प्रस्तुति की अनुमति दे दी गई। प्रदर्शन की अनुमति के बाद नाटक के मंचन की शुरुआत तीक्ष्ण उपहासात्मक टिप्पणी वाली, इस भावहीन उद्घोषणा के साथ होती है कि ‘सेंसर बोर्ड की आपत्तियों के अनुपालन हेतु, उस खास महिला पात्र की साड़ी के पिछले भाग के लाल रंग को इसके बाद काला कर दिया जाएगा, जो रंगमंच छोड़ कर दर्शकों की ओर वापस आती है।‘ नाटक हंसी के ठहाकों और तालियों की गड़गड़ाहट के साथ शुरू हुआ। मराठी नाटक के विकास में यह एक ऐतिहासिक क्षण था।